Comprar en el Mercat Municipal L’Almara, al juny, té premi
2025-07-24

Al  juny, comprar en el Mercat Municipal L’Almara de Burjassot té premi. Un premi en forma de robot de cuina i de conga de neteja. Des de la Regidoria de Mercats i Comerç, dirigida per Rosa Coca, al costat de CODEMER, l’associació que engloba als venedors del Mercat Municipal L’Almara, han posat en marxa aquesta nova campanya de foment del comerç local en la qual participar és d’allò més senzill.

Una vegada realitzades les compres en les diferents parades del mercat, els comerciansts entregaran als seus clients un bitllet de participació que hauran d’emplenar amb les dades personals i depositar en l’urna situada al mercat per a entrar en el sorteig de tres robots de cuina Magefesa i tres congas de neteja Cecotec.

El sorteig es realitzarà el dijous 7 de juliol a les 12.00 hores en el propi mercat i el lliurament dels premis es farà el dissabte 9 de juliol, una vegada estiguen avisades i avisats els premiats.